Eastman Kodak

Eastman Kodak Co. alebo Kodak je americká technologická spoločnosť zameraná na riešenia v oblasti digitálneho zobrazovania, fotografického a filmového priemyslu a služieb v súvisiacom odvetví. Sídlo spoločnosti je v Rochesteri, New York. Bola založená Georgeom Eastmanom v roku 1888. Kodak poskytuje balenie, funkčnú tlač, grafickú komunikáciu a profesionálne služby pre firmy po celom svete. Jej hlavnými obchodnými segmentami je digitálna tlač a grafika pre firmy, zábavný a filmový priemysel.

Kodak je dlhodobo známy najmä pre výrobky v oblasti filmového priemyslu, najmä filmu pre fotografovanie a film. Počas väčšiny 20. storočia bol dominantným producentom a dodávateľom fotografického a dlhometrážneho filmu, pričom v roku 1976 dosiahol takmer 90% trhový podiel v Spojených Štátoch. Popularitu dosvedčuje aj fakt, že reklamný slogan z kampane Kodak moment - "Vy stlačíte spúšť, my urobíme zvyšok" sa pretransformoval do výrazu momentka a je bežne zaužívaný aj dnes.

Kvôli úpadku používania klasického fotografického filmu a pomalému prechodu na digitálnu techniku na konci 90-tych rokov utrpel veľké finančné straty, aj keď jeho vynálezy sú základom pre používanie aj v dnešnej digitálnej fotografii. Pod hrozbou bankrotu bol napokon nútený zmeniť stratégiu a začať sa orientovať na oblasť digitálnej tlače, pričom časťou stratégie bola aj agresívna politika v oblasti využívania jeho patentov.

V januári 2012 bol vďaka pretrvávajúcim problémom v manažmente na pokraji bankrotu a požiadal o bankovú ochranu pred úpadkom. Vo februári toho istého roku jeho správna rada prehodnotila celkovú situáciu a oznámila odklon od doterajšej firemnej politiky, opustenie od výroby digitálnych fotoaparátov, vreckových digitálnych kamier a digitálnych rámčekov a sústredenie sa na trh digitálneho zobrazovania pre podniky a korporácie. V auguste 2012 oznámil predaj divízie fotografického filmu (s výnimkou filmu pre filmový priemysel), skenerov a prevádzku fotokioskov ako prevenciu pred bankrotom. V januári 2013 bolo financovanie spoločnosti (ešte stále pod dohľadom) odobrené na pol roka súdom. Kodak následne predal veľkú časť zo svojho patentového portfólia za viac ako pol miliardy dolárov rôznym spoločnostiam (vrátane Apple, Google, Facebook, Amazon, Microsoft, Samsung, Adobe Systems a HTC).Apple i Google pośród firm, które zapłaciły za patenty Kodaka 525 milionów dolarów | Newsy. Magazynt3.pl (2012-12-20). Retrieved on 2013-08-16.

3 septembra 2013 napokon spoločnosť unikla hrozbe bankrotu vďaka uzavretým záväzkom a zmluvám do budúcnosti pre korporácie a zbavení sa niekoľkých menších aktivít. Doterajšia sféra oblasti podnikania, zameraná na menších a domácich užívateľov bola presunutá na Kodak Alaris ako samostatnú spoločnosť vlastnenú dcérskou spoločnosťou Kodak Pension Plan so sídlom v Spojenom Kráľovstve.

 Názov 
Spolu s matkou vymysleli názov Kodak ako anagram. Eastman hovoril, že pre vznik názvu boli použité tri hlavné kritériá: malo byť krátke, ľahko vysloviteľné a nesmelo sa podobať na žiadne iné meno, alebo asociovať čokoľvek iné. Podľa neskorších informácií bol vybratý NODAK ako anagram z NOrth DAKota (štát Severná Dakota), v ktorom neskôr zmenili prvé písmeno N na K a vznikol finálny KODAK.

 História v najdôležitejších bodoch 
 1880 až 1899 
apríl 1880: George Eastman si prenajíma tretie poschodie budovy na State Street v Rochesteri a spúšťa výrobu tzv. suchých fotografických dosiek (vynález Dr. Richarda L. Maddoxa v roku 1871)
1. januára 1881: Eastman a podnikateľ Henry A. Strong sa spojili a vytvorili Eastman Dry Plate Company.Rochester University History Dept Eastman Dry Plate Eastman zároveň podal výpoveď v Rochester Savings Bank aby sa mohol naplno venovať práci vo svojej firme.
1884: Partnerstvo Eastmana a Stronga sa rozpadlo a spoločnosť Eastman Dry Plate and Film Company prešla na 14 podielnikov. Eastman Dry Plate Company vyvinula prvý fotoaparát, použiteľný aj amatérskou verejnosťou.
1885: George Eastman vynašiel zvitkový film, základ pre vynález pohyblivého filmu, ktorý bol použitý aj prvým filmármi a Edisonom.
4. septembra 1888: Eastman si zaregistroval ochrannú známku Kodak.
1888: Bol predstavený prvý model fotoaparátu Kodak. Vytváral kruhové snímky s polomerom 2.5 palca (cca 6,4 cm), mal optiku s pevnou ohniskovou vzdialenosťou (tzv. fix-focus), a obsahoval film s kapacitou až 100 snímok. Tento vynález znamenal doslova revolúciu vo fotografovaní, pretože do tej doby fotoaparáty aj proces vyvolávania snímkov boli príliš komplikované pre rekreačné použitie. Zvitkový film použitý v prvom modeli Kodaku bol s papierovou bázou (svetlocitlivá emulzia nanesená na rolke papiera), ale papier bol veľmi skoro nahradený celulózou, čím vznikol praktický priesvitný film.Zlý zápis citácie.
1889: Založená spoločnosť The Eastman Company.
1891: George Eastman začal vyrábať druhú verziu fotoaparátu.
1892: Zmena názvu na Eastman Kodak Company. Firemným sloganom sa stalo "Vy stlačíte spúšť, my urobíme zvyšok."  
Prvé roky po 1890: Predstavené prvé skladacie fotoaparáty. Objektív bol namontovaný na konci harmonikovo skladateľného tunelu, čím bola dosiahnutá dovtedy nevídaná kompaktnosť.
1895: Uvedený prvý $5 vreckový fotoaparát Kodak "Pocket Kodak". Mal tvar kvádra, poľahky sa vošiel do vrecka kabáta a vytváral negatívne zábery o veľkosti 1½ x 2 palce (cca 3,8 x 5,1 cm).
1897: Predstavený prvý vreckový skladací fotoaparát, spomenutý aj v románe Dracula.
1899: George Eastman zakúpil patent na fotografický papier Velox od Lea Baekelanda za rovný milión dolárov.(Približná hodnota v r. 2012 28,7 mil. dolárov). Od toho momentu bol Velox predávaný pod značkou Eastman Kodak.

 1900 až 1999 
1900: Uvedený fotoaparát Brownie, ktorý vytvoril nový obrovský trh pre fotografiu.
1901: Doterajšia firma Eastman Kodak Company bola založená a pôsobila z New Jersey. Expanzia donútila presťahovať celú firmu aj továreň do nových priestorov v Rochesteri, stará továreň v Jamestowne bola zbúraná.
1920: Založená dcérska spoločnosť Tennessee Eastman. Hlavným poslaním bola výroba fotochemikálií pre celú škálu fotoproduktov Kodaku, najmä acetylov.
1930: Spoločnosť Eastman Kodak bola pridaná do burzového indexu Dow Jones Industrial Average 18. júla 1930. Zostala tam plných 74 rokov až do roku 2004.
1932: George Eastman trpel posledné roky degeneratívnou chorobou, ktorá mu ku koncu už znemožňovala voľný pohyb a spôsobovala veľké bolesti. 14. marca spáchal puškou samovraždu a zanechal odkaz: "Pre priateľov. Moja práca je hotová. Načo ešte čakať? GE".
1935: Kodak uviedol na trh Kodachrome, farebný pozitívny film pre filmový priemysel a diarámčeky.
1936: Kodak rozdelil svoje sily na podporu výroby ručných granátov.
1940-1944: Eastman Kodak bola ohodnotená v rámci vojnových kontraktov na 62. mieste.Merton J. Peck & Frederic M. Scherer, The Weapons Acquisition Process: An Economic Analysis (1962) Harvard Business School p.619
1949-1956: Uvedený fotoaparát Retina Series pre 35mm film. thumb|Fotoaparát zo série Kodak Retina, vyrábaný od 1949 do 1956thumb|right|Kodak Instamatic 104, prvý kompaktný fotoaparát s pevnou ohniskovou vzdialenosťou zaostreniathumb|right|Digitálny fotoaparát Kodak Easyshare Z1015 so stabilizátorom obrazu
1959: Kodak predstavil fotoaparát Starmatic, prvý automatický fotoaparát na báze populárneho Brownie. Počas nasledujúcich piatich rokov sa ich predalo 10 miliónov.
1963: Predstavený lacný a nenáročný Instamatic, prvý predstaviteľ kompaktných fotoaparátov.
1975: Steven Sasson, neskôr elektrotechnický inžinier v Kodaku, vynašiel digitálny fotoaparát. 
1976: Bryce Bayer, výskumník spoločnosti, predstavil revolučný návrh rozloženia farebných filtrov na obrazovom snímači, ktorý mu umožňoval relatívne jednoduchou modifikáciou spracovávať plnofarebný obraz jediným čipom. Tento vzor sa používa vo väčšine digitálnych fotoaparátov a kamier dodnes a nazýva sa po svojom objaviteľovi - Bayerov vzor. V rovnakom roku Kodak predstavil aj fotoaparát na okamžitú fotografiu Kodamatic, ktorý používal podobný fotomateriál a technológiu ako Polaroid.
Podiel Kodaku na americkom trhu s fotografickým filmom bol 90% a 85% pre fotoaparáty.
1981: Kodak bol zažalovaný Polaroidom za porušenie jeho patentových práv na okamžitú fotografiu. Proces sa vliekol dlhých 5 rokov, nakoniec sa v roku 1986 súd priklonil na stranu Polaroidu.
1982: Kodak predstavil filmový formát pre spotrebiteľské fotoaparáty Kodak Disc. Formát sa ale nepresadil, preto od neho spoločnosť neskôr upustila.
1986: Vedci spoločnosti vytvorili prvý megapixelový snímač obrazu, schopný zaznamenať 1.4 milióna pixelov a poskytnúť reprodukciu kvalitnej fotografie rozmeru 12.5 x 17.5 cm.
1987: Výskumný pracovník Dr. Ching W. Tang s kolegom Stevenom Van Slykom vyvinuli prvý viacvrstvový OLED vo výskumných laboratóriách Kodaku.
1993: Dcérska spoločnosť Eastman Chemical, založená v roku 1920 sa úplne oddelila na samostatnú spoločnosť.
1994: Apple predstavil svoj prvý fotoaparát Apple Quicktake, ktorý bol v podstate výrobkom Kodaku.

 2000 až 2009 
2003: Kodak predstavil prvý digitálny fotoaparát s AMOLED displejom Kodak EasyShare LS633 Digital Camera, a  Kodak EasyShare Printer Dock 6000, dokovacie zariadenie na prenos a tlač fotiek priamo z fotoaparátu na tlačiareň.
 November 2003: Odkúpená izraelská spoločnosť Algotec Systems, tvorca rozvinutého komunikačného a archívneho systému obrázkov (PACS), ktorý umožňuje digitálne spravovať a ukladať rádiologické lekárske snímky a informácie. 
Január 2004: Kodak oznámil pravdepodobné ukončenie predaja tradičných filmových fotoaparátov v Európe a Severnej Amerike a zrušiť cca 15 tisíc pracovných miest (asi pätinu z jeho celkového počtu zamestnancov).
Apríl 8, 2004: Burzový správca Dow Jones Industrial Average po 74-och neprerušených rokoch vyňal Kodak z indexového zoznamu burzy.
Máj 2004: Kodak uzavrel dlhodobú exkluzívnu zmluvu so spoločnosťou Lexar Media, ktorá oprávňuje Lexar na použitie značky Kodak pri dizajne, výrobe, predaji a distribúcii svojich pamäťových kariet.
Január 2005: Kodak EasyShare-One Digital Camera je prvý fotoaparát s možnosťou prenosu nafotených fotografií prostredníctvom Wi-Fi.
Január 2005: Odkúpenie spoločnosti OREX Computed Radiography, založenej v Izraeli, ktorá poskytovala ucelené počítačové rádiologické systémy umožňujúce získavať pre lekárov digitálne röntgenové snímky pacientov.
Január 2005: Kodak odkupuje kanadskú spoločnosť Creo.
Január 2006: Kodak na výstave CES predstavuje svetovo prvý dvojšošovkový digitálny fotoaparát Kodak EasyShare V570, s najmenším ultra-širokouhlým optickým zoomom.
Apríl 2006: Predstavený Kodak EasyShare V610, nástupca V570-tky, v tom čase svetovo najmenší fotoaparát s 10x optickým zoomom a hrúbkou prístroja iba 2.5 cm. 
1. augusta 2006: Kodak sa zbavuje výroby digitálnych fotoaparátov v prospech spoločnosti Flextronics, a to od výroby až po testovanie. Súčasťou dohody je to, že Flextronics bude vyrábať a distribuovať spotrebiteľské digitálne fotoaparáty pre Kodak, a ovplyvňovať niektoré dizajnové a vývojové funkcie. Kodak si ponechal dizajnovanie a vývoj vyššieho radu digitálnych fotoaparátov, v náväznosti na výskum a vývoj digitálnej fototechniky a podržal si duševné vlastníctvo a patenty na technológie, postupy a chránené vzory. Približne 550 interných zamestnancov prešlo z Kodaku do Flextronicsu.
10. januára 2007: Kodak sa dohodol na predaji Kodak Health Group spoločnosti Onex Corporation za 2,35 miliardy dolárov v hotovosti. Časť peňazí Kodak použil na splátku pôžičky vo výške 1,15 miliardy dolárov. Približne 8 100 zamestnancov bolo presunutých pod Onex.
19. apríla 2007: Kodak oznámil predaj podniku na polarizačné optické filmy, ktoré sú vyvinuté na zlepšenie jasu a účinnosti LCD. Zmena sa dotkla 125 pracovníkov. Súčasťou dohody bol záväzok, že Rohm and Haas bude licencovať a nakupovať zariadenia od Kodaku a prenajme si budovu 318 v Kodak Parku. Predajná cena nebola zverejnená.
25. mája 2007: Zverejnená dohoda s obojstranným využívaním licencii s Chi Mei Optoelectronics, a jej filiálky Chi Mei EL (CMEL), umožňujúca CMEL-u používať technológie od Kodaku pre aktívne matice OLED modulov v množstve malo- a stredoformátových využití týchto displejov.
14. júna 2007: Kodak oznámil dvoj až štvornásobný nárast citlivosti na svetlo pri clonových číslach od 1 do 2 v porovnaní so súčasným dizajnom snímačov. Tento koncept bol odklon od klasickej koncepcie "Bayerovej masky" pridaním panchromatických pixelov medzi RGB elementy na snímači. Vzhľadom na to, že tieto body sú citlivé na všetky vlnové dĺžky viditeľného svetla, zbierajú podstatne vyšší podiel svetla dopadajúceho na snímač. V kombinácii s pokročilými softvérovými algoritmami optimalizovanými pre tieto nové modely to znamenalo nárast rýchlosti fotografovania (najmä pri slabom osvetlení), kratšie časy uzávierky (menej rozmazané objekty zachytené v pohybe) a menšie rozmery pixelov (vyššie rozlíšenia pri rovnakom rozmere snímača). Technológia bola vyvinutá vedcami z Kodaku Johnom Comptonom a Johnom Hamiltonom.
4. septembra 2007: Kodak oznamuje predĺženie partnerského vzťahu s Lexarom o ďalších 5 rokov.
November 2008: Uvoľnený softvérový produkt Kodak Theatre HD Player, umožňujúci uložené fotografie a videá zobraziť na HDTV. Kodak licencuje technológiu od Hillcrest Labs pre rozhranie a voľbu, umožňujúcu ovládať prehrávač gestami.The Wall Street Journal November 26, 2008. Katherine Boehret. Family Snapshots in the Splendor of HD.
Január 2009: Kodak vykazuje stratu 137 miliónov dolárov za posledný štvrťrok a plán na redukciu o približne 4 500 pracovných miest.
22. júna 2009: Na základe prudkého prepadu predaja filmu Kodachrome spoločnosť oznamuje ukončenie jeho výroby do konca roku, po 74 rokoch nepretržitej produkcie.
4. decembra 2009: Kodak predal výrobu a technológiu pre OLED spoločnosti LG Electronics, s následným prepustením 60 ľudí.

 od 2010 po súčasnosť 
December 2010: Ratingová agentúra Standard & Poor's vymazala Kodak z jej zoznamu S&P 500.
September 2011: Kodak najíma právnickú spoločnosť Jones Day pre poradenstvo v oblasti reštrukturalizácie. Akcie Kodaku padajú na historicky najnižšiu hranicu 0.54 dolára za jednu akciu. Počas roku 2011 sa hodnota Kodaku prepadla o 80 percent.

Január 2012: Kodak dostáva varovanie z New Yorkskej burzy (NYSE) ktorá uvádza, že priemerná uzatváracia cena za akciu bola pod úrovňou 1 dolár počas 30-tich za sebou nasledujúcich dní. Počas nasledujúcich 6 mesiacov musí stúpnuť aspoň na 1 dolár v posledný obchodný deň každého kalendárneho mesiaca a mať priemernú uzatváraciu cenu minimálne 1 dolár počas ďalších 30-tich po sebe nasledujúcich dní. V opačnom prípade bude obchodovanie s akciami Kodaku ukončené. Z hodnoty 90 dolárov v roku 1997 spadla hodnota podielov Kodaku na 76 centov 3. januára 2012. 8. januára 2012 sa hodnota podielov Kodaku zvýšila o 50% po tom, ako spoločnosť oznámila významnú reštrukturalizáciu do dvoch hlavných divízií, jednu zameranú na korporátne produkty a služby a druhú na spotrebiteľské produkty vrátane digitálnych fotoaparátov.
19. januára 2012: Kodak oficiálne požiadal o ochranu pred bankrotom. Akcie spoločnosti boli vyňaté z obchodovania na NYSE a presunuté do OTC predaja. Po zverejnení správy spadla cena o ďalších 35% na 0.36 za akciu.
7. februára 2012: Divízia "The Image Sensor Solutions (ISS)" bola odpredaná spoločnosti Truesense Imaging Inc.
9. februára 2012: Kodak oznamuje opustenie od podnikania v oblasti digitálneho snímania obrazu a vyradenia svojej výroby digitálnych fotoaparátov. Spoločnosť vidí ako základ svojho budúceho podnikania v domácich tlačiarňach, vysokorýchlostných komerčných atramentových tlačiarňach, obslužného softvéru a balenia. Po odsunutí podnikania v oblasti digitálnych fotoaparátov sa zameriava na tlač. Zároveň hľadá partnera na licencovanie jeho značky digitálnych fotoaparátov EasyShare.
4. augusta 2012: Oznámený zámer predaja divízie filmov, komerčných skenerov a fotokioskov.
10. septembra 2012: Kodak oznamuje plán zrušenia ďalších tisíc pracovných miest do konca roku a pokračovanie v plánovanej reštrukturalizácii s cieľom vyhnúť sa bankrotu.
28. septembra 2012: Oznámený odchod z podnikania v oblasti atramentovej tlače.
20. decembra 2012: Kodak oznámil plán predaja patentov na digitálne zobrazovanie za viac ako 500 miliónov dolárov ako ďalší krok k odvráteniu bankrotu.
29. apríl 2013: Kodak oznámil dohodu s penzijným plánom KPP o vyčlenení 2,8 miliardy dolárov pre KPP.

3. septembra 2013: Kodak oznamuje uvoľnenie spod ochrany pred bankrotom. 
17. októbra 2013 Kodak prenáša európske riaditeľstvo a celé technologické centrum EAMER pod strechu spoločnosti Eysins vo Švajčiarsku. Presťahovanie znamená zároveň spojenie viacerých samostatných európskych pobočiek (Švajčiarsko, Belgicko a iné).

 Produkty a služby 
Kodak poskytuje balenie, funkčnú tlač, grafickú komunikáciu a profesionálne služby pre firmy na celom svete.  Hlavným segmentom podnikania je Digitálna tlač a grafika pre závody, zábavný a filmový priemysel (Digital Printing & Enterprise and Graphics, Entertainment & Commercial Films).   

 Digitálna tlač a služby pre podniky 

Riešenia digitálnej tlače firmou Kodak zahŕňajú vysokorýchlostnú a veľkoobjemovú atramentovú tlač pre podniky,  zariadenia pre farebnú aj čiernobielu elektrofotografickú tlač a spotrebný materiál a služby s tým súvisiace. 
Bolo predaných a nainštalovaných viac ako 5 tisíc jednotiek.

 Spotrebný tovar a služby 
Kodak dodnes poskytuje podporu a vyrába spotrebný materiál pre produkty, ktorých vývoj alebo výroba ďalších generácií bola ukončená. Týka sa to najmä digitálnych fotoaparátov, atramentových náplní do tlačiarní, tlačových médií a pod. Pre produkty poskytuje okrem štandardnej telefonickej podpory aj servisné služby priamo na mieste.

 Filmový priemysel a televízna produkcia 
Kodak si stále udržuje dôležitú pozíciu pri inovovaní a vývoji vo filmovom priemysle. Veľa filmových a televíznych produkcií (filmy, seriály, dokumenty atď.) sú filmované na materiál od Kodaku.  

Kodak pomohol presadiť 35mm filmový štandard, známy ako "kinofilm" a 16mm formát pre domáce a nízkonákladové amatérske produkcie.
Rovnako aj 8mm formát orientovaný na domáce použitie bol vyvinutý Kodakom. Po prechode na digitálnu technológiu bol vplyv Kodaku slabnúci, ale niektoré produkty boli ešte dlho a bežne zaužívané v televíznych štúdiách pod značkou Eastman Professional Video Tape Products.

 Digitálne fotoaparáty a videokamery 
Viacero z digitálnych fotoaparátov Kodaku bolo navrhnutých a vyrábaných japonskou spoločnosťou Chinon Industries. V roku 2004 Kodak zakúpil Chinon a došlo k zlúčeniu japonskej pobočky Kodaku s Chinonom. Kodak tým získal najmä inžinierov a dizajnérov Chinonu, ktorí prešli pod Kodak Japan.

 Fotografický film a papier 
Kodak stále pokračuje vo výrobe špeciálnych filmov a emulzií pre nové a populárnejšie spotrebiteľské formáty, aj keď už ukončil výrobu starších alebo menej populárnych filmov.

Je naďalej dominantným výrobcom halogénov striebra, používaných pri výrobe fotopapierov a fotomateriálu. V roku 2005 však ukončil výrobu fotopapiera prie čierno-bielu fotografiu.

 Významní ľudia v histórii spoločnosti 
 Prezidenti a CEO 
 Meno  Titul  Obdobie Henry A. Strong  Prezident  1884 – 26. júla 1919 George Eastman  Prezident  1921 – 7. apríla 1925 William G. Stuber  Prezident  1925–1934 Frank W. Lovejoy  Prezident  1934–1941 Thomas J. Hargrave  Prezident  1941–1952 Albert K. Chapman  Prezident  1952–1960 William S. Vaughn  Prezident a CEO  1960 – 31. decembra 1968 Louis K. Eilers  Prezident a CEO  1. januára 1969 – 17.mája 1972 Walter A. Fallon  Prezident a CEO  máj 18, 1972 – 1983 Colby H. Chandler  CEO  máj 1983 – jún 1990 Kay R. Whitmore  CEO  jún 1990 – 27. októbra 1993 George M. C. Fisher  CEO  28. októbra 1993 – 31. decembra 1999 Daniel A. Carp  CEO  1. januára 2000 – May 31, 2005 Antonio M. Pérez  Člen rady a CEO  1. júna 2005 – 2014 Jeff Clarke  CEO  12. marca 2014New Kodak CEO in 2014 – súčasnosť

 Vedci 
Bryce Bayer, vedec, farby (1929-2012).
Harry Coover, chemik, polyméry (1917–2011)
F. J. Duarte, fyzik, laser (odišiel v 2006)
Loyd A. Jones, fyzik, kamufláž (1884–1954)
Maurice Loyal Huggins, vedec, polyméry (1897–1981)
Rudolf Kingslake, dizajnér, optika (1903–2003)
David MacAdam, vedec, farby (1910–1998)
Kenneth Mees, vedec a zakladateľ výskumných laboratórií, filmy (1882–1960)
Perley G. Nutting, fyzik, zakladateľ Optical Society - OSA (1873–1949)
Steven Van Slyke, vedec, OLED (odišiel v 2010)
Warren J. Smith, inžinier, optika (1922–2008)
Ching W. Tang, vedec, OLED (odišiel v 2006)

 Environmentálne dopady 
Kodak je zoširoka kritizovaný ekológmi a výskumnými pracovníkmi ako jeden z najhorších znečisťovateľov v Spojených štátoch. Podľa scorecard.org, internetového portálu, ktorý zhromažďuje informácie o znečistení firmami, Kodak je najhorší znečisťovateľ v štáte New York po tom, čo vypustil 4,4 milióna libier (~2 milióny kg) chemických látok do životného prostredia.

Kodak vďaka reštrukturalizácii a obmedzeniu používania klasickej (chemickej) fotografie v prospech digitálnej výrazne znižuje nepriaznivý vplyv svojej chemickej výroby na životné prostredie, zdravie a bezpečnosť. Pravidelne zverejňuje detailné správy z tejto oblasti.

 Iné projekty 

 Pozri aj 
Zoznam produktov Kodak

 Referencie 

 Bibliografia 
 ACKERMAN, Carl William, George Eastman : founder of Kodak and the photography business, Beard Books, Washington, D. C., 2000.
 BINANT, Philippe, Au coeur de la projection numérique, Actions, 29, 12-13, Kodak, Paris, 2007.

 Externé odkazy 
 Kodak
 Kodak Camera Catalog Info at Historic Camera 

 Zdroj 



Kategória:Podniky v USA
Kategória:Fotografické podniky
Kategória:Podniky založené v 1888
Kategória:Podniky obchodované na Newyorskej burze